На основу члана 46. Закона о локалној самоуправи ( „Службени гласник РС“,број:129/07, 83/14-др.закон и 101/2016-др.закон) и члана 60. став 1. тачка 11. Статута Општине Оџаци („Службени лист општине Оџаци“ бр. 17/08 и 27/10), а у вези са чланом 19. Закона о јавном информисању и медијима („Службни гласник РС“, број: 83/2014, 58/2015 и 12/2016-аутентично тумачење), Општинско веће општине Оџаци на 26. седници, одржаној дана 12.01.2018. године , донело је следећи

 **ЗАКЉУЧАК**

 **I**

**ПОНИШТАВА СЕ Јавни позив за учешће наконкурсу за суфинансирање пројеката производње медијских садржаја из области јавног информисања до 31.12.2018. године** бр.06-77-1/2016 од дана 29.12.2017. године, расписан и објављен на званичноj интернет страници општине Оџаци [www.odzaci.rs](http://www.odzaci.rs)и у листу „Наше новине“ дана 29.12.2017. године, као и све предузете радње произашлe у току реализације Kонкурса.

 **II**

Овим закључком Јавни позив се поништава из разлога што је чланом 4.став 3. Правилника о суфинансирању пројеката за остваривање јавног инртереса у области јавног информисања(„Службени гласник РС” број 16/16 и 8/17) прописано да се средства која се расподељују на основу спроведеног јавног конкурса , расподељују у складу са правилима о додели државне помоћи.Наведено подразумева и сходну примену Законом о контроли државне помоћи („Службени гласник РС“, број: 51/2009). Члан 11. став 2. овог закона прописује да је предлагач прописа, који представља основ за доделу државне помоћи,дужан да нацрт, односно предлог прописа, пре упућивања у процедуру доношења пријави Комисији, што у овом случају није учињено,а што такође није у складу са чланом 95.-97. Уредбе о правилима за доделу државне помоћи („Службени гласник РС“ бр. 13/10,100/11, 91/12, 37/13,97/13 и 119/14).

 **III**

Након спровођења поступка претходне контроле и добијања сагласности од стране Комисије за доделу државне помоћи Општинско веће општине Оџаци расписаће нови Јавни позив за учешће на конкурсу за суфинансирање пројеката производње медијских садржаја из области јавног информисања до 31.12.2018. године.

 **IV**

Овај закључак објавити на званичној интернет страници општине Оџаци[www.odzaci.rs](http://www.odzaci.rs) и у листу „Наше новине“.

**ОПШТИНСКО ВЕЋЕ ОПШТИНЕ ОЏАЦИ**

**Број:06-3-1 /2018-III Председник Oпштинског већа**

**Дана:12.01.2018.године мр Латинка Васиљковић**